Nazorat savollari - Elektron pedagogika

|
Elektron pedagogika
|
bet | 32/59 | Sana | 31.05.2024 | Hajmi | 2,01 Mb. | | #258304 |
Bog'liq jejRqTw8mmwRceCoUoGZmp3Q5LxiI5HckWnGafj2Nazorat savollari
1. O’zbekiston Respublikasida nogiron bolalar bilan bog’liq tahlil va dastlabki baholash ishlari nechinchi yilda boshlangan?
2. O’zbekistonda maxsus ta’lim sohasida qanday tadbirlar amalga oshirilmoqda?
3. Inklyuziv ta’limning asosiy maqsadi nima?
4. 2004 yilning iyun oyida qanday xalqaro anjumanlar tashkil etildi?
5. YUNESKO markazi tomonidan «O’zbekistonda inklyuziv ta’limni joriy etish bo’yicha bog’cha va o’rta maktablarda tajribaviy guruhlar ochish» nomli loyiha nechta bosqichdan iborat?
6. BMT tomonidan nechanchi yilda «Bola huquqlari to’g’risidagi»gi Konvensiyasi qabul qilingan?
7. Ko‘zi ojiz yoki zaif ko‘ruvchi foydalanuvchi uchun avtomatlashtirilgan ish joyining dasturiy-apparat komplekslari nima?
8. Eshitish qobiliyati buzilgan foydalanuvchilar uchun avtomatlashtirilgan ish joyining apparat-dasturiy komplekslari nima?
9. Tayanch-harakat tizimi buzilgan foydalanuvchilar uchun avtomatlashtirilgan ish joyining dasturiy-apparat komplekslari nima?
III BOB. ELEKTRON PEDAGOGIKADA PORTFOLIO VA O’QITISH TIZIMLARINI TASHKIL ETISH SHAKLLARI
Pedagogning portfoliosi haqida tushuncha
Ta’lim-tarbiya jarayonlarini modernizasiyalashtirish ijodiy fikrlovchi, ta’limning zamonaviy metod va texnologiyalarini, pedagogik-psixologik diagnostika usullarini, aniq amaliy faoliyat asosida pedagogik jarayonni mustaqil loyihalash usullarini qo‘llay oladigan pedagoglar tarkibini shakllantirishni talab etadi.
Hozirgi kunda pedagoglarga nisbatan o‘zining samarali faoliyatini tashkil qilishda o‘quv, ilmiy hamda madaniy-ma’rifiy tadbirlarni to‘g‘ri rejalashtirishi va amalga oshirishi, kasbiy pedagogik mahoratini uzluksiz oshirib borishda o‘zgarib boruvchi zamonaviy talablarga tezkor ravishda moslashib borish kabi talablar qo‘yilmoqda. Chunonchi, pyedagog kadrlarning ta’lim-tarbiya jarayonlaridagi raqobatbardoshligi uning ilg‘or ta’lim texnologiyalarini o‘zlashtirish qobiliyati, o‘zgaruvchan hamda oshib borayotgan kasbiy talablarga moslasha olishiga bog‘liq.
Bugungi kunda zamonaviy axborot-kommunikasiya texnologiyalarini pedagogik faoliyat hamda kasbiy kompetentlikning ajralmas qismi sifatida shakllantirish ustuvor yo‘nalish sifatida qaralmoqda. Shu sababdan pedagoglarning kasbiy ma’lumotlar bazasi va talabalar bilan o‘quv muloqotlarini elektron resurslar asosida tashkil etish pedagogik jihatdan muhim vazifalar qatoriga kiradi. Bunday vazifalar pedagog kadrlarning elektron portfoliosini ishlab chiqishni taqozo etadi.
“Portfolio” tushunchasi XV-XVI asrlarda Gʻarbiy Yevropadan kirib kelgan bo‘lib, uyg‘onish davrida arxitektorlar o‘z buyurtmachilariga qurilish loyihalarini tayyor va homaki variantlarini "portfolio" deb nomlangan alohida papkada taqdim etishgan. Ushbu papkada taqdim etilgan hujjatlar talabgorda qurilish loyihasining kasbiy sifatlari haqida taassurot hosil qilgan.
Hozirgi vaqtda esa biznes olamida portfolio firmaning yutuqlarini ko‘rsatish, fotosuratchi va fotomodellar sohasida esa – suratlar albomi sifatida ishlatiladi.
Portfolioni ta’lim sohasida qo‘llash g‘oyasi, 80-yillarning o‘rtalarida AQSHda paydo bo‘ldi. AQSH va Kanadadan so‘ng, portfolio g‘oyasi Yevropa va Yaponiyada ommalashdi, XXI asrning boshlarida esa bu g‘oya Rossiyada keng tarqaldi va hozirgi kunda bu g‘oya O‘zbekistonda ham keng yoyilmoqda.
Portfolio (ingl. – portfel, zarur ishlar va hujjatlar uchun papka. frans. – bayon qilmoq, ifoda etmoq, tashimoq. ital. – hujjatlar solingan papka) – bu hujjatlar, ish namunalari, fotosuratlar, taqdim etilayotgan imkoniyatlarni tasavvur eta olish imkoniyatini beruvchi materiallar, mutaxassis xizmatlari to‘plamidan iborat.
Pedagogning portfoliosi quyidagi imkoniyatlarga ega:
• pedagogning ma’lum bir vaqt oralig‘ida erishgan kasbiy yutuqlari va faoliyat natijalarini qayd etish usuli;
• faoliyati davomida kasbiy sohadagi erishilgan yutuqlarini namoyish etuvchi majmua;
• pedagogning dars berayotgan fani bo‘yicha o‘quv materiallarini talabalarga yetkazib beruvchi vosita;
• pedagog va talabalar o‘rtasidagi o‘quv muloqotini ta’minlashga xizmat qiluvchi tizim;
• talabalar bilan teskari aloqani o‘rnatishga xizmat qiluvchi hamda bilimlarni o‘zlashtirish jarayonini monitoring qilish tizimi.
Pedagogning portfoliosi ta’lim muassasalari rahbariyati uchun o‘qituvchilarning ish faoliyati unumdorligini monitoringini olib borish va yana ham muhim tomoni o‘qituvchilarni o‘z-o‘zini kuzatish va o‘z ustida ishlashi uchun muhim vosita hisoblanadi. Turli manbalardagi ma’lumotlarga ko‘ra pedagog portfoliosi – bu o‘qituvchining aniq faktlar asosida yozilgan pedagogik sifati va yutuqlari hisoblanadi. Bundan tashqari portfolioda o‘qituvchining individual yutuqlari, turli loyihalarda qatnashganliklari, talabalarining fan olimpiadalari, tanlovlar, musobaqalarda g‘olib bo‘lganliklari qayd etib boriladi. Shu bilan birga pedagog portfoliosi pedagogik-psixologik diagnostika natijalari, talabalar uchun fanlar bo‘yicha nazorat qilish topshiriq va testlarini qamrab oladi.
Portfolio joriy etilishi bilan pedagogik faoliyatni baholashning va o‘zo‘ziga baho berishning ko‘p funksiyali vositasi shakllanadi. Bunda portfolio qator pedagogik masalalarni yechishda yordam beradi:
• ta’lim berishda yuqori motivasiyani rivojlantirish;
• talabalarning mustaqil ta’limi va o‘z ustida ishlashga intilishni oshirish;
• uzluksiz rivojlanishni rag‘batlantiruvchi omilni joriy etish;
• bilimlarning samarali o‘zlashtirilishiga intilish;
• pedagogik faoliyat natijalarini tashhis qilish.
Bundan tashqari portfolio o‘qituvchiga o‘z yutuqlarini yanada kengroq va xilmaxil taqdim etish imkonini beradi.
|
| |